**ПРАТЕНИЧКО ПРАШАЊЕ**

од пратеникот Тито Петковски, поставено на 53-тата седница

на Собранието на Република Македонија, одржана

на 4 мај 2009 година

Пратеничкото прашање гласи:

На кој начин, од кои извори домашни и странски и по која динамика Владата планира да обезбеди 8 милијарди инвестиции во наредните 7 години.

Имено, само еден ден пред стартот на предизборната кампања за претсе­дателските и локалните избори, Владата на чело со премиерот излезе на прес конференција и кажа дека ќе биде во состојба да обезбеди инвестиции во Република Македонија во наредните 7 години во износ од 8 милијарди во разни проекти од сферата на енергетиката, инфраструктурата, спортски терени и т.н. до наоѓалишта на нафта и слично.

Би било добро да имаме инфорамција до каде може да се надева Република Македонија дека може да се обезбедат овие средства.

Јас би сакал кратко и ако е можно таксативно да ни се наброи од кои извори, на кој начин и по која динамика ќе се обезбедуваат средства.

Дали сметате дека излегувањето само ден пред почетокот на избо­рна­та кампања со ветување од 8 милијарди инвестиции, во склад со политичкиот и јавниот морал, би било добро од аспект на оговарањата дека тоа беше манипулација со изборната волја на граѓаните.

Прашањето го упатувам до претседателот на Владата на Република Македонија.